عمر فى العربية الجديدة
بقالى كتير مدونتش
بقالى كتير متردد ادون...بقالى كتير مليش نفس اعمل حاجة
علشان حاجات كتير...علشان صحابى اللى كانوا بيتأذوا الفترة اللى فاتت فى ارزقاهم و حياتهم و مستقبلهم...علشانى انا شخصياً و الظروف اللى حصلتلى اللى لا داعى لذكرها المرة دى ...
المهم قبل الظروف دى بفترة كنت عايز احكى عن العربية...و للأسف بعد الظروف بقت العربية..حلاوة الروح
انا استلمت عربية من شهر يالظبط ..و اكيد اى حد من فيصل او الهرم او ما حولهم عرف بالخبر إن فى واحد بيسوق جديد راكب عربية لانوس فضى و طايح فى الشوارع و محدش عارف يوقفه...لآنى لسه بتعلم جديد و مبرحمشى
طبعاً بما انى متخيل ان عمر ابنى شريكى فى المدونة دى بالنص فا على الاقل انا ابقى بطل التدوين و هو بطل الصور فا الصور بتاعت العربية هو اللى مبلطج عليا و سايق مكانى زى منتو شايفين.موش عارف لما يكبر شوية هيعمل فينا ايه.
ليه بقى اسمها حلاوة روح علشان ممكن اسلمها قريب قوى ...
قدر الله لا يأتى إلا بخير و دا عنوان المدونة القادمة ان كان لينا عمر .
سلام مؤقت كالعادة